Държавен вестник, бр. 61, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  61
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 294
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Махеш Ман Шрестха с 
орден „Мадарски конник“ първа степен за 
особено големите му заслуги за подпомагане 
на българските граждани в Непал и за укреп­
ване на българо-непалските връзки.
Издаден в София на 30 юли 2012 г.
Президент на републиката: 
Росен Плевнелиев
Министър на външните работи: 
Николай Младенов
Подпечатан с държавния печат.
Министър на правосъдието:
Диана Ковачева
7565
УКАЗ № 305
На основание чл. 98, т. 1 от Конституцията 
на Република България във връзка с чл. 279, 
ал. 1 и 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Калофер, община Карлово, област 
Пловдив, на 7 октомври 2012 г.
Издаден в София на 3 август 2012 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
7566
МИНИСТЕРСКИ СЪВЕТ
ПОСТАНОВЛЕНИЕ № 169
ОТ 2 АВГУСТ 2012 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Наредбата за служебните командировки 
и специализации в чужбина, приета с Постанов­
ление № 115 на Министерския съвет от 2004 г. 
(обн., ДВ, бр. 50 от 2004 г.; изм. и доп., бр. 80 
и 86 от 2004 г., бр. 36 и 96 от 2005 г., бр. 2, 23 и 
98 от 2007 г., бр. 64 от 2008 г., бр. 10 от 2009 г., 
бр. 73 от 2010 г. и бр. 19, 105 и 106 от 2011 г.), 
се правят следните изменения и допълнения:
1. В наименованието на раздел VI думите 
„пътните разходи“ се заменят с „разходите“.
2. В чл. 41:
а) в ал. 1 думите „пътните разходи“ се заменят 
с „разходите“;
б) алинея 2 се изменя така:
„(2) Редът по ал. 1 се отнася за пътните 
разходи и за разходите по ал. 3, направени за 
участие на представители на българските ведом­
ства в заседания на работни органи на Съвета, 
които попадат в обхвата на действащото към 
момента на пътуването решение на Генералния 
секретар на Съвета/Върховен представител за 
Общата външна политика и политика на сигур­
ност относно възстановяване на пътни разходи 
за делегати на членовете на Съвета с неговите 
изменения и допълнения, наричано по-нататък 
„действащото решение на Генералния секретар“, 
и правилата за прилагането му.“;
в) създава се ал. 3:
„(3) В изрично упоменати случаи, при усло­
вията и в рамките на лимитите, установени в 
правилата за прилагането на действащото решение 
на Генералния секретар, на възстановяване под­
лежат и направените разходи за до две нощувки.“
3. В чл. 42 думата „пътни“ се заличава, а думите 
„Решение 32/2011“ се заменят с „действащото 
решение на Генералния секретар“.
4. В чл. 43:
а) в ал. 1 думите „пътните разходи“ се заменят 
с „разходите“;
б) в ал. 2 думите „Европейски въпроси“ се 
заменят с „Икономическа и финансова поли­
тика“ и думите „пътните разходи“ се заменят с 
„разходите“.
5. В чл. 44:
а) алинея 1 се изменя така:
„(1) При участие в заседания на работните 
органи към Съвета, които попадат в обхвата на 
действащото решение на Генералния секретар, 
командироването се осъществява съгласно изис­
кванията на наредбата, като извършените разходи 
подлежат на отчитане и по реда на този раздел.“; 
б) в ал. 2 думите „в съответствие с приложение 
1 към Решение 32/2011“ се заменят със „съглас­
но съответното приложение към действащото 
решение на Генералния секретар“.
6. В чл. 45:
а) в т. 2 думите „програмата на дневния ред 
на заседанието“ се заличават;
б) в т. 5 думите „пътните разходи“ се заменят 
с „разходите“;
в) създава се т. 6:
„6. копие от разходооправдателен документ 
за направени разходи за нощувки за случаите 
по чл. 41, ал. 3 на името на съответния коман­
дирован служител, удостоверяващ стойността на 
нощувката (нощувките) в левове или в чужда 
валута, заверено от звеното за финансово-стопан­
ски дейности с подпис и печат на съответното 
ведомство, от където е командированото лице.“
7. В чл. 46, ал. 1 думата „пътните“ се заличава, 
а думите „приложение 1 към Решение 32/2011“